ai4bharat/Pralekha huggingface dataset:
وزیراعظم کا دفتر
پی این جی آر بی نے قدرتی گیس کے شعبے میں طویل عرصے سے منتظر اصلاحات -یونیفائیڈ ٹیرف کے نفاذکاآغاز کیا
وزیراعظم نے کہا :یہ توانائی اور قدرتی گیس کے شعبے میں قابل ذکر اصلاحات ہیں
پیٹرولیم اور قدرتی گیس ریگولیٹری بورڈ نے قدرتی گیس کے شعبے میں طویل عرصے سے منتظر اصلاحات - یونیفائیڈ ٹیرف کے نفاذ کاآغاز کیا۔
وزیر اعظم جناب نریندر مودی نے کہا کہ یہ توانائی اور قدرتی گیس کے شعبے میں قابل ذکر اصلاحات ہیں۔
پٹرولیم اور قدرتی گیس کے مرکزی وزیر جناب ہردیپ سنگھ پوری نے ٹوئیٹ کی ایک سیریز میں بتایا کہ ملک کے تمام شعبوں کی اقتصادی ترقی کے مقصد کے مطابق پی این جی آر بی نے قدرتی گیس کے شعبے میں ایک طویل مدتی اصلاحات -یونیفائیڈ ٹیرف کے نفاذ کا آغاز کیاہے ۔
جناب پوری نے یہ بھی بتایا کہ یہ ٹیرف نظام ہندوستان کو ‘ون نیشن ون گرڈ ون ٹیرف’ ماڈل حاصل کرنے میں مدد کریگا اور اور دور دراز کے علاقوں میں گیس بازاروں کو فروغ بھی ملے گا۔
مرکزی وزیر کی ٹویٹس کی سیریز کے جواب میں، وزیر اعظم نے اپنے ٹویٹ میں کہا؛
‘‘توانائی اور قدرتی گیس کے شعبے میں قابل ذکر اصلاحات’’۔
۔۔۔۔۔۔۔۔۔۔۔
ش ح۔ش ت۔ع ن۔
U-3543
(
خلا ء کا محکمہ
اسرو نے ڈاکٹر وکرم سارا بھائی کو خراج تحسین پیش کرتے ہوئے اعلان کیا کہ چندریان 2 آربیٹر نے سارا بھائی کریئر کی چاند سے تصویر کھینچیں
نئی دہلی،14 اگست 2020/شمال مشرقی خطے کی ترقی کے مرکزی وزیر مملکت   وزیر مملکت برائے وزیراعظم کےد فتر، عملے ، عوامی شکایات، پنشن ، ایٹمی توانائی اور خلا ڈاکٹر جتیندر سنگھ نے آج یہاں کہا کہ ڈاکٹر وکرم سارا بھائی کی صد سالہ تقریبات کے ایک سال مکمل ہونے کے موقع پر ہندستانی خلائی تحقیقی ادارے  نے یہ اعلان کرتے ہوئے انہیں خصوصی انداز میں خراج عقیدت پیش کی ہے کہ چند ریان 2 آربیٹر نے سارا بھائی کریئر کی چاند کی تصویر کھینچی ہیں۔
ڈاکٹر جتیندر سنگھ نے کہا کہ ڈاکٹر سارا بھائی کی یوم پیدائش کی صد سالہ تقریبات 12 اگست کو مکمل ہوئی ہیں اور یہ ان کے لئے ایک تشکرانہ خراج تحسین ہے۔ انہوں نے مزید کہا کہ اسرو کی حالیہ کامیابیوں نے، جنہوں نے ہندستان کو دنیا کے صف اول کے مقام پر لاکر کھڑا کیا ہے۔ سارا بھائی کے وژنری خواب کی تائید ہے۔
سارا بھائی کریئر کا نام ڈاکٹر وکرم سارا بھائی کے نام پر رکھا گیا ہے اور اس کیرئر کے تقریباً 250 سے 350 کلو میٹر مشرق میں ہے جہاں اپولو 17 اورلونا 21 مشن اتارے گئے تھے۔
ڈاکٹر جتیندر سنگھ نے کہاکہ یہ بے حد خوشی کی بات ہے کہ ہندستان کے 74ویں یوم آزادی کے موقع پر ، اسرو نے ہندستان کے اہم خلائی سفر کی شان بڑھاتے ہوئے ایک اور اہم تعاون دیا ہے۔ جس کا آغاز ڈاکٹر سارا بھائی اور ان کی ٹیم نے چھ دہائیوں سے زیادہ مشکلات اور رکاوٹوں کے باوجود بہادرانہ طور پر کیا تھا۔ انہوں نے کہا کہ آج ہر ہندستانی فخر سے سرشار اور پراعتماد ہے کیونکہ ہندستانی خلائی مشنوں کے ذریعہ فراہم کردہ ان پٹس اور معلومات کا استعمال آج کے وہ ملک کررہے ہیں ، جنہوں نے اپنا خلائی سفر ہم سے بہت پہلے شروع کیا تھا۔
اسرو ذرائع کے مطابق سارہ بھائی کریئر کی لی گئی تھری ڈی تصویروں سے ظاہر ہوتا ہے کہ کریئر کی گہرائی تقریباً 1.7 کلو میٹر اس کے ابھرے ہوئے کنارے یا دائرے سے ہے اور کریئر کی دیواروں کی ڈھلان 25 سے 30 ڈگری کے درمیان ہے۔ یہ نتائج خلائی سائنسدانوں کو لاوا سے بھرے ہوئے قمری خطے کے عمل کو مزید سمجھنے میں مدد ملے گی۔
اس بارے میں مزید مطلع کیا گیا ہے کہ چندر یان 2 نے ڈیزائن کےمطابق اپنی کارکردگی جاری رکھتے ہوئے قیمتی سائنسی اعدادوشمار کی فراہمی جاری رکھی ہے۔ سائنسی اعدادوشمار کا عوامی اجرا چندریان 2 سے عالمی استعمال اکتوبر 2020 میں شروع ہوگا۔
م ن۔ ش ت ۔ ج
Uno-4537
(Visitor Counter : 187
وزارتِ تعلیم
طلبا کی صحت وخیر وعافیت کے لئے مرکزی وزارت برائے فروغ وسائل انسانی ووزرات صحت وخاندانی بہبود نے مشترکہ طور سے جامع اسکول ہیلتھ پروگرام تیار کیا: وزیر فروغ وسائل انسانی
نئی دہلی ،20 مارچ 2020:
مرکزی وزیر برائے فروغ وسائل انسانی ڈاکٹر رمیش پوکھریال ‘نشنک’ نے راجیہ سبھا میں اپنے ایک تحریری جواب میں بتایا کہ فروغ وسائل انسانی کی وزارت کے محکمہ اسکولی تعلیم وخواندگی اور صحت وخاندانی بہبود کی وزارت نے آیوشمان بھارت کے تحت طلبا کی صحت وخیر وعافیت کے لئے مشترکہ طور سے اسکول ہیلتھ پروگرام  تیار کیا ہے، جس کا مقصد اسکولی بچوں کو ان کی نمو اور ترقی نیز صحت وخیر عافیت کےفروغ کے ذریعہ اسکولی بچوں کی صحت وخیر عافیت کو یقینی بنانا ہے۔انہوں نے بتایا کہ ایس ایچ پی کے تحت کل 11 مرکزی خیال کی شناخت کی گئی ہےجو بعض پیداواری صحت اورایچ آئی وی سے بچاؤ کے قواعد واصولوں میں شامل ہیں۔ ان موڈیول سے اسکولی بچوں میں بیداری پیدا کی جاسکے گی۔
جناب پوکھریال نے اپنے جواب میں مزید بتایا کہ قومی نصاب کے فریم ورک 2005  کے اصولوں اور ہدایات کی پیروی کرتے ہوئے محکمہ اسکولی تعلیم وخواندگی نیشنل پاپولیشن ایجوکیشن پروجیکٹ  کے جزو کی حیثیت سے اس مشترکہ اسکیم پر عمل آوری کررہا ہے۔ اے ای پی کے تدریسی نتائج کے جزو کی حیثیت سے بچوں کے دور نونہالی میں ایچ آئی وی؍ ایڈس اور سبسٹینس ڈرگ  ایچ آئی وی ایڈس اور کارگر دواؤں کی بداستعمالی کے بارے میں بچوں کے مسائل کے بارے میں بیداری پیدا کرنا ہے۔
صحت اور خاندانی بہبود کی وزارت
کووڈ – 19 ٹیکہ کاری کی ہندوستان کی مجموعی کوریج 44.61 کروڑ سے تجاوز کر گئی ہے
گزشتہ 24 گھنٹوں کے دوران 40 لاکھ سے زیادہ ٹیکے کی خوراک لگائی گئی
ریکوری کی شرح 97.39 فیصد ہے
گزشتہ 24 گھنٹوں کے دوران 43654 روزانہ کے نئے کیسز رپورٹ کئے گئے ہیں
ہندوستان کے ایکٹیو معاملات کی تعداد  اس وقت مجموعی معاملات کی 1.27 فیصد ہے
روزانہ کی پازیٹیویٹی کی شرح  مسلسل51 ویں دن بھی 5 فیصد سے کم ہے
نئی دہلی،28؍ جولائی : گزشتہ روز ہندوستان میں کووڈ – 19 کی ٹیکہ کاری کی کوریج 44.61 کروڑ سے زیادہ تجاوز کر گئی ہے۔ آج صبح 8 بجے تک کی عبوری رپورٹ کے مطابق مجموعی طور پر 446156659 ویکسین کی خوراکیں،5373439 اجلاسوں میں لگائی گئی ہیں۔ گزشتہ 24 گھنٹوں کے دوران 4002358 ویکسین کی خوراکیں لگائی گئی ہیں۔
ان میں شامل ہیں:
|
|
صحت دیکھ بھال کے ورکرس
|
|
پہلا ڈوز
|
|
1,02,93,723
|
|
دوسرا ڈوز
|
|
77,53,002
|
|
پیش پیش رہنے والے صحت کارکنان
|
|
پہلا ڈوز
|
|
1,79,07,362
|
|
دوسرا ڈوز
|
|
1,10,20,080
|
|
18 سے 44 سال کی عمر کے گروپ
|
|
پہلا ڈوز
|
|
14,44,83,609
|
|
دوسرا ڈوز
|
|
68,86,188
|
|
45 سے 59 سال کی عمر کے گروپ
|
|
پہلا ڈوز
|
|
10,25,21,263
|
|
دوسرا ڈوز
|
|
3,62,42,655
|
|
60 سال سے زیادہ عمر کے افراد
|
|
پہلا ڈوز
|
|
7,41,18,104
|
|
دوسرا ڈوز
|
|
3,49,30,673
|
|
میزان
|
|
44,61,56,659
کووڈ – 19 ٹیکہ کاری کی ہمہ گیریت کا نیا مرحلہ 21 جون 2021 سے شروع ہوا تھا ۔ مرکزی حکومت اس کی رفتار کو مزید تیز کرنے اور ملک بھر میں کووڈ - 19 کی ٹیکہ کاری کے اسکوپ کو توسیع دینے کے تئیں پر عزم ہے۔
اس وبا کے آغاز سے اس سے متاثر ہونے والے افراد میں سے 30663147 افراد کووڈ – 19 سے بازیافت ہو چکے ہیں ، جب کہ گزشتہ 24 گھنٹوں کے دوران ہی41678 مریضوں نے ریکور کیا ہے۔ اس سے مجموعی طور پر ریکوری کی شرح 97.39 فیصد ہو گئی ہے۔
گزشتہ 24 گھنٹوں میں ہندوستان بھر سے 43654 روزانہ نئے کیس سامنے آئے ہیں۔
گزشتہ 31 دنوں سے مسلسل روزانہ کے نئے کیسز 50000 سے کم رپورٹ کئے جارہے ہیں۔ یہ مرکز اور ریاستوں نیز مرکز کے زیر انتظام علاقوں کے ذریعے پائیدار اور اشتراکی کاوشوں کا نتیجہ ہے۔
ہندوستان کا ایکٹیو کیس لوڈ آج 399436 ہے، جب کہ ملک کے مجموعی پازیٹیو معاملات میں ایکٹیو کیس کی شرح 1.27 فیصد ہے۔
ملک بھر میں نمایاں طور پر منظم ٹیسٹنگ کے ساتھ ہی گزشتہ 24 گھنٹوں کے دوران مجموعی طور پر 1736857 ٹیسٹ کئے گئے۔ مجموعی طور پر ہندوستان میں ابھی تک46 کروڑ سے زیادہ  ٹیسٹ کئے جاچکے ہیں۔
اب جب کہ ملک بھر میں جانچ کی صلاحیت میں اضافہ کیا جا چکا ہے، ہفتہ وار پازیٹیو یٹی کی شرح اس وقت 2.36 فیصد ہے، جب کہ روزانہ پازیٹویٹی شرح آج 2.51فیصد رہی۔ روزانہ کی پازیٹویٹی کی شرح مسلسل51 ویں دن بھی اب 5 فیصد سے نیچے ہے۔
۔۔۔۔۔۔۔۔۔۔۔۔۔۔۔۔۔۔

U-7111
(Visitor Counter : 164
کابینہ
کابینہ نے نئے این آئی ٹی اداروں کے مستقل کیمپس کے قیام کے لئے نظرثانی شدہ تخمینہ لاگت کو منظوری دی
نئی دہلی ، 22؍جنوری2020: وزیر اعظم جناب نریندر مودی کے زیر صدارت مرکزی کابینہ نے 22-2021تک کی مدت کے لئے 4371.90کروڑ کی مجموعی لاگت سے نئے نیشنل انسٹی آف ٹیکنالوجی کے مستقل کیمپس کے قیام کے لئے نظر ثانی شدہ تخمینہ لاگت کو منظوری دی ہے۔
ان این آئی ٹی اداروں کا قیام سال 2009ء میں عمل میں آیا تھا اور ان اداروں نے انتہائی محدود جگہ اور بنیادی ڈھانچے کے ساتھ اپنے متعلقہ عارضی کیمپس میں11-2010ء کے تعلیمی سال سے کام کرنا شروع کردیا تھا۔تعمیرات کے لئے درکار اراضی کی دیر سے حتمی شکل کے سبب مستقل کیمپس کے منصوبے مکمل نہیں ہوسکے تھے اور تعمیراتی کاموں کے لئے منظورہ شدہ لاگت بھی اصل ضروریات سے بہت کم تھی۔
منظور شدہ نظرثانی شدہ تخمینہ لاگت کے ساتھ یہ این آئی ٹی ادارے 31مارچ 2022ء تک اپنے متعلقہ مستقل کیمپسوں سے مکمل طورپر کام کرنے لگیں گے۔ان کیمپس میں طلباء کی مجموعی گنجائش 6320 ہوگی۔
این آئی ٹی قومی اہمیت کے حامل ادارے ہیں، جوانجینئرنگ اور ٹیکنالوجی کے شعبے میں بہترین تدریسی اداروں کے لئے مشہور ہیں اور اپنے اعلیٰ معیار کی تکنیکی تعلیم کے ساتھ انہوں نے ایک قابل ذکر موجودگی درج کرائی ہے۔ یہ ادارے اعلیٰ معیار کی تکنیکی افرادی قوت پیدا کرنے کی صلاحیت رکھتے ہیں، جن سے ملک بھر میں کاروبار اور ملازمت کے مواقع کو فروغ ملے گا۔
صدر جمہوریہ کا سکریٹریٹ
صدر جمہوریہ ہند نے ، رائے پور میں برہما کماری کے سال کے موضوع’’مثبت تبدیلی کے سال‘‘ کے ریاستی سطح پر آغاز کے موقع پر شرکت کی
صدر جمہوریہ ہند، محترمہ دروپدی مرمو نے آج  کو رائے پور، چھتیس گڑھ میں برہما کماریوں کے سال ’’مثبت تبدیلی کے سال‘‘ کے موضوع کی ریاستی سطح پر منعقدہ تقریب میں شرکت کی۔
اس موقع پر صدر جمہوریہ نے کہا کہ آج ہم ٹیکنالوجی کے دور میں جی رہے ہیں۔ لیکن یہ ضروری ہے کہ کچھ وقت الیکٹرانک گیجٹس سے دور رہ کر گزارنا چاہیے ۔ یہ ہماری جسمانی اور ذہنی صحت کے لیے بہت ضروری ہے۔ انہوں نے سب پر زور دیا کہ وہ اپنی اندرونی قوت ارادی کو فروغ دیں، مثبت کام کرتے رہیں اور مثبت خیالات اور اچھی صحبت میں رہیں۔ انہوں نے ایسے لوگوں کی صحبت میں رہنے کا مشورہ دیا جو صحیح راستے پر چلنے کی تلقین کرتے ہیں اور ترغیب دیتے ہیں۔ انہوں نے کہا کہ اگر ہم زندگی کو صحیح طریقے سے گزاریں تو ہم ہر لمحہ کو خوبصورت اور یادگاری بنا سکتے ہیں۔
صدر جمہوریہ نے کہا کہ ایک طرف ہمارا ملک ہر روز نئی بلندیوں کو چھو رہا ہے؛ چاند پر اترنا ہو یا عالمی سطح پر کھیلوں کے میدان میں نئے باب رقم کرنا، ہم بہت سے ریکارڈ قائم کر رہے ہیں۔ دوسری طرف ایک بہت سنگین مسئلہ ہے۔ ابھی کچھ دن پہلے این ای ای ٹی کی تیاری کر رہے دو طالب علموں نے اپنی زندگی کا خود خاتمہ کر لیا۔ مسابقتی امتحانات کے لیے پڑھنے والے کئی بچے ماضی میں خودکشی کر چکے ہیں۔ انہوں نے کہا کہ مقابلہ، ایک مثبت چیز ہے جس سے زندگی بہتر ہوتی ہے۔ جیت اور ہار زندگی کا حصہ ہے۔ اس حقیقت کی بہت سی مثالیں موجود ہیں کہ لمحاتی ناکامی، اکثر مستقبل میں بڑی کامیابی کی راہ ہموار کرتی ہے۔ انہوں نے خاندان کے افراد، دوستوں، اساتذہ اور معاشرے پر زور دیا کہ وہ بچوں کی ذہنیت کو سمجھیں اور ان کی مدد کریں۔ انہوں نے کہا کہ اگر بچوں پر پڑھائی اور مقابلے کا دباؤ ہے تو تمام متعلقہ فریقین کو چاہیے کہ وہ مثبت سوچ کے ساتھ اس دباؤ کو دور کریں اور اعتماد کے ساتھ آگے بڑھنے میں ان کی مدد کریں۔
صدر جمہوریہ نے کہا کہ ہر فرد میں منفرد ٹیلنٹ موجود ہوتا ہے۔ دوسروں سے تحریک لینا اچھی بات ہے لیکن انسان کو اپنی دلچسپیوں اور صلاحیتوں کو سمجھ کر صحیح سمت کا انتخاب کرنا چاہیے۔ اس کے لیے نفس سے رابطہ رکھنا ضروری ہے۔ باطن کو بیدار کرنے سے، کوئی بھی اپنی صلاحیتوں میں اضافہ کر سکتا ہے ۔ مثبت سوچ اور عمل سے، نہ صرف ہماری اپنی بلکہ اپنے اردگرد کے لوگوں کی زندگیوں کو بھی بہتر بنایا جا سکتا ہے۔
صدر جمہوریہ کو یہ جان کر خوشی ہوئی کہ برہما کماری، دنیا میں محبت، ہم آہنگی اور امن پھیلانے کے لیے انتھک محنت کر رہی ہیں۔ انہوں نے کہا کہ کسی کی سوچ کو بدلنا آسان نہیں ہے ،لیکن اسے عزم اور مسلسل کاوشوں سے حاصل کیا جا سکتا ہے۔ انہوں نے دنیا کو ایک بہتر جگہ بنانے کے لیے ، مسلسل کام کرنے کے لیے برہما کماری تنظیم کی ستائش کی۔
صدر جمہوریہ کی تقریر دیکھنے کے لیے یہاں کلک کریں
شہری ہوابازی کی وزارت
اڑان اسکیم کے تحت اترا کھنڈ سے اولین ہیلی کاپٹر سروس کا آغاز
نئی دلّی، 10 جنوری / حکومت ہند کی ریجنل کنکٹی و ٹی اسکیم۔۔ اڑے دیش کا عام ناگرک  کے تحت شہری ہوا بازی کی وزارت نے آج دہرہ دون سے سہستر دھارا ہیلی پیڈ سے گؤچر اور چنیالی سور کے لئے اولین ہیلی کاپٹر سروس کا آغاز کیا ہے۔ اترا کھنڈ کے وزیر اعلیٰ جناب تریوندر سنگھ راوت اور شہری ہوا بازی کی وزارت کے سیکریٹری جناب پردیپ سنگھ کھرولا بھی اس موقع پر موجود تھے۔ شہری ہوا بازی کی وزارت کے ذریعہ اترا کھنڈ خطے میں اس ہیلی روٹ کے قیام کا مقصد ملک کے پہاڑی علاقوں کو ہوائی راستے کے ذریعہ مربوط کرنا ہے۔
شہری ہوا بازی کی وزارت نے اڑان 2 بولی کے عمل کے تحت سہستر دھارا۔ چنیالی سور راستے کو ہوا بازی ورثہ قرار دیا ہے۔ ہوا بازی ورثہ سہستر دھارا سے گؤ چر اور چنیالی سور کے لئے ہفتے میں دو بار ہیلی کاپٹر خدمات مہیا کرایا کرے گی۔ہیلی کاپٹر سروسز کے لئے وائبلٹی گیپ فنڈنگ  اڑان کے تحت عام لوگوں کو قابل استطاعت کرایہ پر یہ خدمات حاصل کرائی جائیں گی۔ اترا کھنڈ کی ریاستی حکومت بھی اس اسکیم کو مزید پُر کشش بنانے کے لئے اضافی ترغیبات فراہم کرا رہی ہے۔
سہستر دھارا ہیلی پیڈ سے گؤ چر اور چنیالی سور کے لئے ہیلی کاپٹر خدمات پہاڑی علاقوں میں رہنے والے لوگوں کی مانگ کافی عرصے سے زیر التوا تھی۔ اس روٹ پر ہیلی کاپٹر کی خدمات سے اترا کھنڈ کے علاقے میں سیاحت کے شعبے کو فروغ حاصل ہو گا اور چار دھام یاترا میں بھی مدد ملے گی کیونکہ گؤ چر کے راستے بدری ناتھ اور چنیالی سور کے راستے اتر کاشی کے ضلع گنگوتری پہنچا جا سکتا ہے۔ اڑان اسکیم کے تحت ہیلی خدمات چنڈی گڑھ سے شملہ، شملہ سے دھرم شالہ اور شملہ سے کلو کے لئے بھی فراہم کرائی جا رہی ہیں۔
سہستر دھارا۔ گوچر۔ چنیالی سور ہیلی کاپٹر خدمات کے ساتھ ہی اڑان اسکیم کے تحت وزارت شہری ہوا بازی کے ذریعہ ہیلی کاپٹر خدمات کی تعداد صٰ260 ہو گئی ہے۔ مزید بر آں، پون ہنس لمیٹیڈ  بھی اڑان اسکیم کے تحت جولی گرانٹ ایئر پورٹ، دہرہ دون سے نیو ٹہری، سرن نگر  اور گؤ چر کے لئے خدمات شروع کرنے والا ہے۔
اس روٹ کے افتتاح کے موقع پر شہری ہوا بازی کی وزارت اور ریاستی حکومت کے سینئر اہلکار بھی موجود تھے۔
۔۔۔۔۔۔
U.654ٰ
(Visitor Counter : 60
مواصلات اور اطلاعاتی ٹیکنالوجی کی وزارت
کابینہ نے پوسٹس اینڈ ٹیلی گراف بلڈنگ ورکس سروس  گروپ اے کاڈر پر نظر ثانی کی منظوری دی ہے
نئی دہلی 07 نومبر۔مرکزی کابینہ نے جس کی صدارت وزیر اعظم جناب نریندر مودی نے پوسٹس اینڈ ٹیلی گراف بلڈنگ ورکس سروس گروپ اے کاڈر پر نظرثانی کی منظوری دی ہے ۔
ڈیوٹی پوسٹس کی تعداد 105 مقرر کی گئی تھی ۔ا س منظوری کے ذریعہ مواصلات اور ڈاک کے محکمے میں کام کی ضرورتو ں کی بنیاد پر صدردفتر اور فیلڈ یونٹوں دو نوں جگہوں پر کاڈر کے ڈھانچے کو مستحکم بنایا جاسکے گا۔ اس سے پی اینڈ ٹی بی ڈبلیو ایس افسروں کا موجود ہ جمود کم ہوجائے گا۔یہ بھی فیصلہ کیا گیا ہے کہ اس کاڈر میں کوئی نئی تقرری نہیں کی جائے گی اور کاڈر کو مرحلے وار طریقے پر اس طرح ختم کیا جائے گا کہ آنے والوں پر اس کا برا اثر نہ پڑے ۔
پس منظر :
پوسٹس اینڈ ٹیلی گراف بلڈنگ ورکس سروس  گروپ اے 1990 میں ایک منظم گروپ اے سروس کے طور پر تشکیل دیا گیا تھا۔ یہ سروس تین شاخوں پر مشتمل ہے ۔ سول ، الیکٹریکل اور آرکی ٹیکچر ۔ یہ مواصلات کے محکمے  اور ڈاک کے محکمے  کے لئے افراد دستیاب کراتا ہے ۔ یونین پبلک سروس کمیشن کے ذریعہ کرائے جانے والے کمبائنڈ انجنئرنگ سروس امتحان کے ذریعہ پی اینڈ ٹی وی ڈبلیو ایس افسران ٹیلی مواصلات ، ڈاک کے محکمے ،سرکاری سیکٹر کے اداروں میں نیز ڈیپوٹیشن پرمرکزی وزارتو ں/ محکموں /خودمختار اداروں اور ریاستی حکومتوںمیں کام کررہے ہیں۔
بی ایس این ایل کی تشکیل نے اپنے اندر مختلف افسران کو شامل کرکے اس کاڈر کے کام کاج اور کاڈر کے افراد کی تعداد کو متاثر کیا ہے۔ ٹیلی مواصلات کے محکمے کی ٹیلی کام کاروائیوں ، خدمات اور کام کاج کی بی ایس این ایل کی طرف منتقلی کے بعد پی اینڈ ٹی بی ڈبلیو ایس کے پاس صرف یہ ذمہ داری رہ گئی کہ وہ بی او ڈی اور ڈی او پی کے اثاثوں کی دیکھ ریکھ کرے ، نئے پروجیکٹو ں کو ہینڈ ل کرے اور سینٹرل الیکٹرسٹی اتھارٹی ریگولیشنز 2010 کے تحت الیکٹرو میکینکل تنصیبات کا معائنہ کرے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-4985
(Visitor Counter : 34
امور داخلہ کی وزارت
مرکزی وزیر داخلہ جناب امت شاہ نے آج یوم بحریہ کے موقع پر ہندوستانی بحریہ کو مبارکباد پیش کی
‘‘ یوم بحریہ کے موقع پر میں ہندوستانی بحریہ کے تمام بہادر اہلکاروں اور ان کے اہل خانہ کو مبارکباد پیش کرتا ہوں ’’
‘‘آفات کے دوران ہماری سمندری سرحدوں اور ملک کی حفاظت کرنے والے اپنے نیلے پانی کے دستہ پر ہمیں فخر ہے’’
نئی دہلی، 04 دسمبر 2020: مرکزی وزیر داخلہ جناب امت شاہ نے آج یوم بحریہ کے موقع پر ہندوستانی بحریہ کو مبارکباد پیش کی ہے۔ اپنے ایک ٹویٹ میں انہوں نے کہا ، ‘‘ یوم بحریہ کے موقع پر میں ہندوستانی بحریہ کے تمام بہادر اہلکاروں اور ان کے اہل خانہ کو مبارکباد پیش کرتا ہوں۔آفات کے دوران ہماری سمندری سرحدوں اور ملک کی حفاظت کرنے والے اپنے نیلے پانی کے دستہ پر ہمیں فخر ہے۔’’
ہر سال 04 دسمبر کو یوم بحریہ منایا جاتا ہے۔ ملک اور ہندوستانی بحریہ کی تاریخ میں اس دن کی کافی اہمیت ہے کیونکہ اسے ہندوستان کے جیت کے طور پر یاد کیا جاتا ہے جب ہندوستانی بحریہ کی میزائیل کشتیوں نے 1971 کی ہند۔پاک جنگ کے دوران آپریشن ٹرائیڈینٹ کے دوران کراچی میں پاکستان کے جہازوں ، تیل کی تنصیبات اور ساحلی دفاعی تنصیبات پر کامیابی کے ساتھ میزائیل داغے تھے۔1971 کی کارروائیوں کے دوران ہندوستانی بحریہ نے جنگی اسلحہ اور دیگر خطرناک سامان لے جارہی کئی پاکستانی کشتیوں کو غرقاب کردیا تھا۔ آئی این ایس وکرانت کے ڈیک سے جنگی طیاروں نے دشمن کی بندرگاہوں پر حملے کئے تھے اور چٹ گانگ اور کھلنا کے فضائی علاقوں پر حملے کرتے ہوئے کئی جہازوں ،دفاعی مراکز اور تنصیبات کو تباہ کردیا تھا۔ کراچی پر میزائیل حملے اور وکرانت سے فضائی حملوں کی بدولت مشرقی پاکستان میں پاکستانی فوج کو شکست ہوئی تھی ۔
وزیراعظم کا دفتر
وزیراعظم نے 27 مارچ 2022 کے من کی بات پروگرام کے لئے لوگوں سے خیالات اورمشورے طلب کئے
وزیراعظم جناب نریندر مودی نے شہریوں سے من کی بات پروگرام کے لئے خیالات اور مشورے د ینے کی اپیل کی ہے جو 27 مارچ 2022 کو نشر کیا جائے گا۔
‘‘ اس مہینے کا من کی بات پروگرام 27 تاریخ کو پیش کیا جائے گا۔ ہمیشہ کی طرح، میں آپ کی طرف سے خیالا ت اور مشورے موصول ہونے کی امید کرتا ہوں۔ انہیں مائی گو، نمو ایپ پرشیئر کریں یا 1800-11-7800 ڈائل کریں اور اپنا پیغام ریکارڈ کرادیں ’’۔
امور داخلہ کی وزارت
جناب امت شاہ نے ایمرجنسی صورت حال سے بچاؤ اور اس پر قابو پانے میں مصروف ایس سی او رکن ممالک کے محکموں کے سربراہان کی دسویں میٹنگ سے خطاب کیا
جناب امت شاہ نے کہا کہ آب و ہوا کی تبدیلی اور اس کے نتیجے میں پیش آنے والی آفات سے نمٹنے کے لئے تال میل کے ساتھ مشترکہ کوششوں کی ضرورت ہے
نئی دہلی،8 / نومبر ۔ مرکزی وزیر داخلہ جناب امت شاہ نے آج نئی دہلی میں ایمرجنسی صورت حال سے بچاؤ اور اس سے نمٹنے میں مصروف ایس سی او رکن ممالک کے محکموں کے سربراہان کی دسویں میٹنگ سے خطاب کیا۔
اس موقع پر خطاب کرتے ہوئے وزیر داخلہ نے ایس سی او ممالک کے تمام مندوبین، جو میٹنگ میں شرکت کے لئے ایک ساتھ آئے ہیں، کا گرم جوشی کے ساتھ خیرمقدم کیا۔ انھوں نے بتایا کہ ہندوستان کثیر جہتی، سیاسی، سلامتی سے متعلق، اقتصادی اور خطے میں عوام سے عوام کے رابطے اور آفت کے کسی صورت حال سے مقابلہ کرنے کے لئے مختلف ٹیموں کے درمیان ذاتی مفاہمت پیدا کرنے کے لئے تمام رکن ممالک کی کوششوں کو ایک سمت میں لگانے کے لئے ایک بہترین پلیٹ فارم کے طور پر ایس سی او کو خصوصی اہمیت دیتا ہے۔
اس بات پر زور دیتے ہوئے کہ ہندوستان علاقائی رابطوں کے لئے ایک پلیٹ فارم کے طور پر ایس سی او کو خصوصی اہمیت دیتا ہے، جناب امت شاہ نے کہا کہ ہندوستان نے گزشتہ دو برسوں میں 20 سے زیادہ وزارتی میٹنگوں میں شرکت کی ہے۔ انھوں نے کہا کہ ہندوستان برصغیر ہند کے خطے میں انسانی امداد اور آفات کے بندوبست کے سلسلے میں ہمیشہ سب سے پہلے ردّعمل ظاہر کرتا رہا ہے۔ انھوں نے بیش قیمت جانوں اور املاک کے زیاں کو کم سے کم کرنے کے لئے آفات کا سامنا کرنے کی صلاحیت رکھنے والے بنیادی ڈھانچے تیار کرنے پر تمام متعلقین کی توجہ مرکوز کرنے کی ضرورت پر بھی زور دیا۔ جناب امت شاہ نے کہا کہ اس سمت میں پہل کرتے ہوئے ستمبر 2019 میں وزیر اعظم جناب نریندر مودی نے نیو یارک میں اقوام متحدہ کی کلائمیٹ ایکشن سمٹ 2019 میں آفات کا مقابلہ کرنے کی صلاحیت رکھنے والے بنیادی ڈھانچے کے لئے اتحاد  کا آغاز کیا۔
ہندوستان میں پہلی بار ایس سی او وزارت کی میٹنگ کے انعقاد پر فخر کا اظہار کرتے ہوئے وزیر داخلہ نے یہ امید ظاہر کی کہ اس میٹنگ کے نتیجے میں آفات کا سامنا کرنے کی صلاحیت رکھنے والا بنیادی ڈھانچہ تیار کرنے اور بہترین طریقہ کار کے تبادلے کے ذریعے مستقبل کی آفات کا سامنا کرنے کی ایک دوسرے کی صلاحیت کو فروغ دینے کے لئے ایک مؤثر حکمت عملی تیار کرنے کے سلسلے میں تمام ایس سی او ممالک متحد ہوں گے۔ انھوں نے کہا کہ آفات کے بندوبست کے سلسلے میں ایس سی او ممالک کے درمیان باہمی تعاون میں اضافہ کے لئے یہ فورم ایک اہم پلیٹ فارم بن جائے گا۔
جناب امت شاہ نے کہا کہ آب و ہوا کی تبدیلی آج آفات کے بندوبست کے لئے نئے چیلنج پیش کرتی ہے۔ انھوں نے اس بات پر زور دیا کہ آفات سے عوام کی حفاظت کے لئے تمام ایس سی او ممالک تال میل کے ساتھ مل کر کوشش کریں گے اور اس ذمے داری کو مشترکہ طور پر پورا کریں گے۔ انھوں نے اس بات پر اعتماد کا اظہار کیا کہ شہری زلزلے سے متعلق تحقیق اور بچاؤ کی مشترکہ مشق  – 2019 اور نئی دہلی میں منعقدہ یہ وزارتی میٹنگ سال 2020-21 کے لئے آفات کے بندوبست کے لئے ایکشن پلان کو حتمی شکل دینے میں معاون ہوگی۔ انھوں نے کہا کہ آج اس سلسلے میں جس پروٹوکول پر دستخط ہوں گے اس سے ایس سی او ممالک کے درمیان تعاون کے نئے امکانات پیدا ہوں گے۔
۔۔۔۔۔۔۔۔۔۔۔۔۔۔۔۔۔۔۔۔۔
U-5012
(Visitor Counter : 58
عملے، عوامی شکایات اور پنشن کی وزارت
کھیلوں کے قومی دن کے موقع پر 29 اگست، 2022 کو مرکزی سول سروسز ثقافتی اور کھیل بورڈ مرد و خواتین کے لیے ہاکی، ایتھلیٹکس ، والی بال اور باسکٹ بال کا اہتمام کرے گا
کھیلوں کے قومی دن کے موقع پر 29 اگست، 2022 کو عملہ اور تربیت کے محکمہ کے تحت ایک رجسٹرڈ سوسائٹی، مرکزی سول سروسز ثقافتی اور کھیل بورڈ وِنے مارگ اسپورٹس کامپلیکس، نئی دہلی میں درج ذیل پروگرام منعقد کرنے جا رہا ہے:
- ہاکی 
- ایتھلیٹکس 100 میٹر 
- والی بال 
- باسکٹ بال 
دہلی/نئی دہلی میں تعینات حکومت ہند کے تمام سویلین ملازمین کو پروگرام میں شرکت کرنے کے لیے مدعو کیا جاتا ہے۔ خواہش مند شرکاء متعینہ پروفارما کو پوری طرح بھرنے کے ساتھ 29.8.2022 کو صبح 9 بجے ونے مارگ اسپورٹس کامپلیکس، چانکیہ پوری، نئی دہلی میں رپورٹ کریں گے۔
شرکاء کو ٹیموں میں بانٹا جائے گا۔ پہلا اور دوسرا مقام حاصل کرنے والے فاتحین کو میجر دھیان چند ٹرافی سے نوازا جائے گا۔
کھیلوں کا قومی دن ہر سال 29 اگست کو ہاکی کے عظیم کھلاڑی میجر دھیان چند کے یوم پیدائش کے موقع پر منایا جاتا ہے۔ وہ ہندوستان کے سب سے عظیم کھلاڑیوں میں سے ایک تھے اور انہوں نے 1928، 1932 اور 1936 میں ہندوستان کو تین اولمپک گولڈ میڈل دلائے۔
ملازمین کے درج ذیل زمرے اس مقابلہ میں شرکت کرنے کے لیے اہل نہیں ہیں:-
- دفاعی خدمات/ نیم فوجی دستوں/ مرکز پولیس فورس/ پولیس/ آر پی ایف/ سی آئی ایس ایف/ بی ایس ایس-/آئی ٹی بی پی/ این ایس جی وغیرہ کے وردی والے ملازمین۔
- خود مختار اداروں/ انڈر ٹیکنگس/ پبلک سیکٹر کے بینکوں/ کارپوریشنوں کے ملازمین بھلے ہی انتظامی طور پر مرکزی وزارتوں کے ماتحت ہوں۔
- کیزوئل/ یومیہ اجرت حاصل کرنے والے ملازمین۔
- عارضی ڈیوٹی پر دفاتر سے جڑے ملازمین۔
کسی بھی قسم کی پوچھ تاچھ اور مدد کے لیے براہ کرم درج ذیل افراد سے رابطہ کریں:-
|
|
- جناب این کے بھٹ
|
|
والی بال
|
|
9868094175
|
|
- جناب ٹی کے رووات
|
|
ایتھلیٹکس
|
|
9899232337
|
|
- جناب سچن
|
|
باسکٹ بال
|
|
9958399499
|
|
- جناب راج کمور ورمو
|
|
ہاکی
|
|
8447074742
وزارت خزانہ
وزیر خزانہ نرملا سیتا رمن نے واشنگٹن ڈی سی میں ترقیاتی کمیٹی کے 105ویں مکمل اجلاس میں شرکت کی
خزانہ اور کارپوریٹ امور کی مرکزی وزیر محترمہ نرملا سیتا رمن نے آج واشنگٹن ڈی سی میں ترقیاتی کمیٹی کے 105ویں مکمل اجلاس میں شرکت کی۔ اجلاس کے ایجنڈے میں شامل موضوعات میں ڈیجیٹلائزیشن اور ترقی،ترقی اور کُلی معاشی استحکام کیلئے قرض کے کاموں کا بندوبست اور یوکرین میں جاری جنگ کے عالمی اثرات کے لئے عالمی بینک گروپ کا ردعمل: ایک مجوزہ روڈ میپ شامل تھے۔
اس اجلاس میں اظہار خیال کرتے ہوئے وزیر خزانہ محترمہ سیتارمن نے کہا کہ موجودہ سال میں بھارت کی اقتصادی ترقی مضبوط اور تمام بڑی معیشتوں میں سب سے زیادہ ہے اور یہ بھارت کی اقتصادی لچک اور مضبوط بحالی کی عکاسی کرتی ہے۔
محترمہ سیتا رمن نے کہا کہ بھارت نے بڑی طاقت کے ساتھ کووڈ- 19 وبائی بحران کا سامنا کیا اور ٹیکہ کاری میں قابل ذکر پیشرفت کی اور 1.85 بلین سے زیادہ لوگوں کو کووڈ- 19سے بچاؤ کے ٹیکے فراہم کیے گئے۔
وزیر خزانہ نے اس بات پر زور دیا کہ بھارت نے رضاکارانہ طور پر تمام ممالک کو کووڈویکسین انٹیلی جنس نیٹ ورک  پلیٹ فارم کی پیشکش کی ہے اور ثابت شدہ اور قابل توسیع ڈیجیٹل پلیٹ فارم کی نقل کی اہمیت کو تسلیم کرتے ہوئے عوامی ساز و سامان کے دیگر پلیٹ فارمز کے لیے مدد فراہم کرنے کے لیے تیار ہے۔
وزیر خزانہ نے اجلاس میں موجود معززین کی توجہ سری لنکا کی غیر معمولی صورتحال کی طرف مبذول کرائی اور سری لنکا کے لیے فیصلہ کن ریلیف کی امید ظاہر کی تاکہ وہ بحران سے نکل سکے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 96
صدر جمہوریہ کا سکریٹریٹ
بھوٹان کے بادشاہ نے صدر جمہوریہ ہند سے ملاقات کی
بھوٹان کے بادشاہ عزت مآب جگمے کھیسر نامگیل وانگچک، نے آج  راشٹرپتی بھون میں صدر جمہوریہ ہند، محترمہ دروپدی مرمو سے ملاقات کی۔
ہندوستان میں مہتمم کا خیرمقدم کرتے ہوئے، صدر نے کہا کہ ہندوستان اور بھوٹان ہر سطح پر باہمی اعتماد، خیر سگالی اور افہام و تفہیم پر مبنی قریبی شراکت داری سے لطف اندوز ہوتے ہیں۔ انہوں نے مزید کہا کہ ہندوستان بھوٹان کے ساتھ کثیر جہتی اور منفرد شراکت داری کو قدر کی نگاہ سے دیکھتا ہے۔ انہوں نے کہا کہ بھوٹان کے سب سے بڑے ترقیاتی شراکت دار کے طور پر، ہندوستان کو بھوٹان میں صحت، تعلیم، زراعت، بنیادی ڈھانچہ، ڈیجیٹلائزیشن اور ہنر کی ترقی جیسے شعبوں میں منصوبوں کی حمایت کرنے پر فخر ہے۔ انہوں نے یقین دلایا کہ ہندوستان کی ترقیاتی شراکت بھوٹان کی ترجیحات اور خواہشات کے مطابق جاری رہے گی۔
صدر محترمہ نے نوٹ کیا کہ اس سال بھوٹان سب سے کم ترقی یافتہ ملک  کے زمرے سے گریجویٹ ہونے کے لیے تیار ہے اور ایک اعلی آمدنی والی معیشت بننے کی راہ پر گامزن ہے۔ انہوں نے کہا کہ ہندوستان اس سفر میں بھوٹان کا قابل بھروسہ ساتھی رہے گا۔
صدر جمہوریہ نے نوٹ کیا کہ ہندوستان اور بھوٹان فن ٹیک، اسٹارٹ اپ اور ابھرتی ہوئی ٹیکنالوجی کے محاذوں پر بھی تعاون کر رہے ہیں۔ انہوں نے کہا کہ دونوں ممالک کو اپنے نوجوانوں کی توانائی اور صلاحیت کو صحیح طریقے سے استعمال کرنے کے لیے اس تعاون کے دائرہ کار کو بڑھانا چاہیے۔
وزیراعظم کا دفتر
وزیر اعظم نریندر مودی نے سنسکرت گرامر کے ماہر پروفیسر بھاگیرتھ پرساد ترپاٹھی کے انتقال پر تعزیت کا اظہار کیا جنہیں وگیش شاستری بھی کہا جاتا ہے
وزیر اعظم جناب نریندر مودی نےسنسکرت گرامر کے ماہر پروفیسر بھاگیرتھ پرساد ترپاٹھی کے انتقال پر گہرے رنج وغم کااظہار کیا ہے جنہیں ویش ساستری بھی کہا جاتا ہے۔
ایک ٹویٹ میں وزیراعظم نے کہا کہ :
’’پروفیسر بھاگیرتھ پرساد ترپاٹھی ’ وگیش شاستری‘ نے جدید سائنسی طریقہ کار کااستعمال کرتے ہوئے نوجوانوں میں سنسکرت کو زیادہ مقبول بنانے میں بیش قیمتی تعاون کیا ہے ۔ وہ ایک ایسے شخص تھے جنہیں معلومات حاصل تھی اور وہ بہت پڑھتے لکھتے تھے، ان کے انتقال سے مجھے بہت دکھ ہواہے اور میں ان کے کنبے کے افراد اور دوستوں کے تئیں تعزیت کااظہار کرتا ہوں‘‘ اوم شانتی۔